Lynavleder

En lynavleder er en anordning som plasseres på taket av for eksempel en bygning for å beskytte den mot skader fra et lynnedslag. Lynet ledes ned til en jordleder som sprer ladningen ut i bakken. En lynavleder kan også være en enkel komponent i et mer omfattende lynvernanlegg.

Lynavlederen ble første gang konstruert av Benjamin Franklin i Pennsylvania i 1752. Franklins mest farlige eksperiment ble også hans mest berømte, da han fløy en drage opp i et tordenvær for å bevise at lyn var en gigantisk, elektrisk «gnist» (lysbue). En lysbue – et lite lyn – fløy fra metall til en våt tråd. Det videre arbeidet med dette ble starten på lynavlederen, som beskytter skip og bygninger mot skader fra lyn.

Se også 
 Overspenningsvern
 Elektrisk isolator

Referanser

Eksterne lenker 
 
 

Elektrisk utstyr
Atmosfærisk elektrisitet
Sikkerhetsutstyr
Elektrisk sikkerhet